Title: Prisistatykime
Course: Muzikinių gabumų lavinimas > Forum: Prisistatykime

Kviečiu visus prisistatyti ir pasidalyti savo lūkesčiais, susipažinus su virtualia studijų aplinka.

Ats.: Prisistatykime

Sveiki,

Vilniaus Kolegijoje 2013-ais metais baigiau džiazo vokalo specialybę, o šiuo metu tęsiu džiazo vokalo studijas pirmame magistro kurse . Nuo 2014-ų metų dirbu ansamblinio bei solinio dainavimo mokytoja "Artūro Noviko džiazo mokykloje", taip pat praėjusius metus dirbau Vilniaus Kolegijoje dėstytojo asistente. Kadangi pedagogine veikla užsiimu jau ketvirtus metus džiaugiuosi galimybe šių studijų dėka sužinoti atsakymus į man aktualius klausimus.

Ačiū, Gina, kad prisistatėte. Tikiuosi, kad po kolegijos iš karto studijuoti LMTA magistrantūroje bus nesunku.

Laukiame kitų kurso bičiulių prisistatymo.

Ats.: Prisistatykime

Sveiki,

Šiemet baigiau muzikos teorijos ir kritikos studijų programą LMTA, čia toliau tęsiu muzikologijos studijas magistrantūroje. Esu turėjusi pedagoginio darbo patirties - praeitais mokslo metais dirbau muzikos mokykloje solfedžio mokytoja, vedžiau pamokas 1 ir 4 kl. mokiniams. Deja, darbas ten nesužavėjo, tačiau pedagoginio darbo galimybės ateityje tikrai neatmetu - tiesiog manau, jog man žymiai įdomiau būtų dirbti su vyresniais vaikais, dėstant kurią nors kitą discipliną, pvz., muzkos istoriją ar analizę.

Ačiū, Paulina, už žinutę. Mums iš tiesų labai svarbu kuo anksčiau suprasti kam esame skirti ir kokiame darbe galėtume jaustis gerai. Tikrai ne visiems įdomu dirbti su mažais vaikais. Tai normalu. Bet ne visi gali dirbti ir su paaugliais ar su suaugusiais aukštojoje mokykloje. Žinoti, ko nenori - jau didelis pasiekimas. Linkiu kuo greičiau surasti save ir nebijoti eksperimentuoti. Kuo turėsime daugiau patirčių, tuo būsime turtingesni.

O dabar pradėkime studijuoti šios savaitės medžiagą.

Sveiki,

2017 metais baigiau atlikimo meno (akordeonas) bakalauro studijas LMTA, studijas tęsiu toliau ir dabar esu pirmkursė magistrantė. Prieš du metus teko dirbti pedagoginį darbą, o nuo šio rugsėjo vėl esu mokytoja, mokau vaikus groti akordeonu. Tikiuosi, kad kurso metu įgytas žinias galėsiu pritaikyti savo pedagoginiame darbe.

Ačiū, Agne, už prisistatymą. Tikiuosi, kad studijuodama šį kursą tikrai rasite tai, kas jums naudinga ir aktualu.

Sveiki!

Prieš pradėdama mokytis LMTA jokių muzikinių mokslų nebaigiau (išskyrus 7 metus fortepijono klasėje). 2015 m. tapau Vilniaus universiteto Lietuvių filologijos programos absolvente. Muzika domino visada, todėl atsiradus galimybei pasinaudojau proga pradėti studijuoti čia. Dainuoju jau ilgai, daugiausia tango muziką, todėl džiazo vokalo studijos praturtins mano muzikinį, profesinį ir socialinį akiratį.

Gerų mokslo metų visiems!

Puiku, Egidija, kad prisistatėte ir kad jums tai įdomu. Linkiu turiningų studijų.

Jau pirmoji savaitė baigiasi. Joje esame numatę vieną diskusiją. Nuorodą į ją lengvai rasite skaitydama elektroninio vadovėlio pirmąją temą.

Sėkmės!

Ats.: Prisistatykime

Sveiki,

Esu akordeonistas, 2017 kaip ir Agnė baigiau atlikimo meno bakalauro studijas. Pedagoginio darbo niekada neteko dirbti. Paskaitoje sužinotą informaciją norėčiau pabandyti pritaikyti savo grojimo praktikoje, taip pat pedagoginiame darbe, su kuriuo susidursiu ateityje (pedagoginio darbo niekada neteko dirbti, tik pedagoginės praktikos metu). Nors kaip ir Paulina minėjo, šis darbas manęs nežavi, tačiau tai tik pedagoninės praktikos įgyta patirtis.

Ats.: Prisistatykime

Sveiki,

Esu Agnė Janušaitė, muzikos teorijos ir kritikos antro kurso magristrantė. Su pedagoginiu darbu susipažinau paskutiniais bakalauro studijų metais (tad dabar jau treti) ir dirbu iki šiol. Pirmiausia teko dirbti muzikos mokykloje solfedžio mokytoja  su 1-3 ir 7 klasės mokiniais, o šiemet dar turiu keletą  muzikos istorijos pamokų S. Šimkaus konservatorijoje- čia darbas visiškai kitoks, ne tik dėl kito dalyko, bet ir vyresnių klasių mokinių.

Pedagoginis darbas nelengvas, tačiau kupinas naujovių ir atradimų, kurių tikiuosi rasti ir šiame kurse.

Ačiū Aidui ir Agnei, kad prisijungėte ir prisistatėte. Labai svarbu, kad jūs patys žinote ko tikitės ir kas jums aktualu šiame kurse. Į tai ir koncentruokitės. Muzikinių gabumų klausimai tikrai aktualūs ne tik pedagoginiame darbe. Apmąstyti savo turimą patirtį yra labai naudinga.