Title: Žodynas
Course: Muzikinių gabumų lavinimas

absoliučioji muzikinė klausa

gebėjimas nustatyti absoliutų muzikinio garso aukštumą, nesinaudojant kitu garsu kaip etalonu

audiacija

daugiareikšmė E. E. Gordono sąvoka, aiškinanti su muzikine veikla susijusius muzikos suvokimo procesus. Dažnai vartojama kaip muzikinio mąstymo sinonimas.

autizmas

įvairiapusis vystymosi raidos sutrikimas, kuriam būdingos raidos anomalijos ir/ar pažeidimai, išryškėjantys iki 3 metų amžiaus, ir pasireiškiantis 3 veiklos srityse-socialinio bendravimo, komunikacijos bei elgesio. Berniukams šis sutrikimas nustatomas tris kartus dažniau, nei mergaitėms

autoritarizmas

viena moralinio dogmatizmo formų, reikalavimas remtis autoritetu

biomuzikologija

muzikologijos šaka, tirianti muzikos reiškinius, kildinant juos iš gyvosios gamtos. Biomuzikologiniu požiūriu muzika yra veiklos forma, būdinga visai gyvajai gamtai.

cikliškas

kuriuo nors požiūriu susiję reiškiniai, vykstantys cikliškai (žiedinės struktūros)

edukologija

socialinis mokslas, tiriantis įvairiapusį žmogaus ir grupių ugdymą(si)

egzistencializmas

švietimo filosofija, kurios tikslas – saugoti savo individualybės savitumą

emocijos

stipri, greičiausiai ne sąmoningai, bet automatiškai, nervinės sistemos sukeliama dvasinė būsena, savo ruožtu įtakojanti teigiamas arba neigiamas fiziologines reakcijas

empatija

gebėjimas įsijausti į kito padėtį, emocinę būseną, tiesiogiai suprasti kito jausmus

esencializmas

švietimo filosofija, kurios tikslas – ugdyti naudingą ir kompetentingą asmenybę

formalioji patirtis

tai konkreti patirtis, įgyta mokymosi procese

hierarchinis

sudarytas iš viena kitai pavaldžių pakopų

holizmas

švietimo filosofija, kurios tikslas – kūrybiškas ir kritiškai mąstantis žmogus

humanizmas

švietimo filosofija, kurios tikslas – išreikšti save ir tapti geresniu bei harmoningu žmogumi

įgūdžiai

kartojimu įgytas gebėjimas automatiškai vykdyti kokį nors veiksmą

išmokimas

mokymo ir mokymosi proceso rezultatas – žinių, įgūdžių gebėjimų įgijimas

kognityvinė muzikologija

mokslas, nagrinėjantis muziką kaip žmogaus pažinimo dalį

kognityvinė psichologija

teoriniu lygmeniu analizuoja atminties, mokymosi, mąstymo, problemų sprendimo, kalbos ir sąmonės problemas

lavinamieji muzikiniai gabumai

sensityvusis periodas iki 9 metų

lavinimas

fizinių ar dvasinių savybių ugdymas

mokymas

pedagoginio poveikio būdas, suteikiantis žinių

mokymasis

gebėjimų įgijimo procesas

mokymo metodas

konkrečių tikslų seka, veiksmų planas, siekiant galutinio rezultato

mokymo metodika

racionali pedagoginių veiksmų visuma, padedanti pasiekti tikslą; metodų sistema

mokymo technika

konkrečios priemonės, skirtos numatytam veiksmų planui

motyvacija

visus organizmo veiksmus skatinanti jėga(psichologijoje); pedagoginio poveikio būdai, skatinantys mokyti (pedagogikoje). Gali būti naudojamas kaip poreikio sinonimas.

muzikalumas

gebėjimas patirti (išreikšti) ekspresyvųjį muzikos turinį

muzikiniai gabumai

specialių psichofiziologinių žmogaus savybių visuma, pagrindžianti sėkmingą muzikinę veiklą

muzikos mokymo teorija

teorija, aiškinanti procesus, kurie vyksta tuomet, kai mokomės muzikos

muzikos pažinimas

tarpdisciplininis mokslas, aiškinantis „muzikinį protą“, t.y. sąmonės procesus, kurie grindžia muzikinę veiklą

muzikos psichologija

tarpdisciplininė psichologijos arba muzikologijos šaka, aiškinanti psichinius procesus, susijusius su muzikine veikla ir patirtimi

muzikos terapija

muzikos poveikio panaudojimas terapiniais tikslais. Mokslas, tiriantis muzikos terapinio poveikio ypatumus.

neuromuzikologija

mokslas, tiriantis nervinius procesus, susijusius su muzikos poveikiu žmogui

perenializmas

švietimo filosofija, kurios tikslas – ugdyti racionalią asmenybę

pojūčiai

procesas, kai jutimų receptoriais gautas stimulas transformuojamas į nervinius impulsus, pernešamus į nervų sistemą. (pojūčiai yra santykio su aplinka potyris)

progresyvizmas

švietimo filosofija, kurios tikslas – ugdyti individualią asmenybę, atsižvelgiant į jos poreikius

psichoakustika

mokslas, tiriantis subjektyviuosius žmogaus garso suvokimo ypatumus – psichologinė reakcija į garsą kaip akustinį dirgiklį

psichomuzikologija

mokslas, tiriantis muziką kaip psichinį procesą

rekonstruktyvizmas

švietimo filosofija, kurios tikslas – pertvarkyti visuomenę

sensityvusis periodas

žmogaus amžiaus tarpsnis, palankiausias kuriai nors emocinei ar socialinei patirčiai įgyti, tam tikroms psichinėms savybėms ar tam tikriems psichiniams procesams suformuoti.

sociologija

socialinis mokslas tiriantis visuomenės struktūros ir funkcijų sąsajas. siekia ištirti socialinį bendruomenių ir visuomenės gyvenimą.

stabilieji muzikiniai gabumai

sensityvusis periodas po 9 metų

švietimo filosofija

mokslas apie bendriausius principus ir dėsningumus, susijusius su švietimu

ugdymas

socialinis reiškinys, susijęs su asmenybės kūrimu, pagrįstas žmonių bendravimu sąveika su aplinka bei žmonijos kultūros vertybėmis